У 2008. "црвене ајкуле" су освојиле четврто мјесто на финалном турниру Свјетске лиге, што је био солидан увод за Европско првенство у Малаги. Црна Гора је, као дебитант, освојила златну медаљу, побиједивши у финалу управо Србију (6-5, након продужетака). Гојковић је постигао један гол у финалу. На Олимпијским играма у Пекингу је освојено четврто мјесто. Посебно мјесто у колективном памћењу навијача заузима чињеница да је Гојковић, иако повријеђен, одлично играо у кључним утакмицама. Био је човјек одлуке у четвртфиналу, против Хрватске (7ː6), сјајно је играо и у полуфиналу, против Мађарске (9ː11), и у утакмици за брозану медаљу, против Србије (4ː6).